stanford-oval/wikipedia huggingface dataset:
קתדרלת אליהו הנביא
היסטוריה

המבנה תוכנן על ידי האדריכל סמיח עטאללה, והוקם בשנים 1939-1938, בימי כהונתו של הארכיבישוף גרגוריוס חג'אר. עד מלחמת העצמאות שימשה כנסיית א-סיידה, שליד כיכר פריז בעיר התחתית, ככנסייה המרכזית של הקהילה. לאחר המלחמה נטשה האוכלוסייה הנוצרית את האזור, וחלקה עבר לאזור ואדי ניסנאס, כנסיית א-סיידה ננטשה, ומקום מושב הארכיבישוף עבר לקתדרלת אליהו הנביא.
חזית הכנסייה

מבנה הכנסייה עשוי אבן, ובחזיתו גמלון שבראשו מתנשא צלב. הגמלון מדורג בשני צדדיו, ומסתיים בשני מגדלי פעמונים הנושאים גם הם צלב. דלתות הכנסייה עשויות עץ והן קבועות מתחת ללונטה. בלונטה נראה פסיפס המתאר את אליהו עולה השמימה במרכבה, ומשליך את גלימתו לעבר אלישע. מעל הדלת חלון טריפורי, ומשני צדדיה שני חלונות מקושתים.
אולם הכנסייה

באולם הכנסייה שולטים גוני הכחול והזהב. הוא מחולק לשלושה מעברים על ידי שתי שורות עמודי שיש דקים, המסתיימים בכותרות יוניות. המעבר המרכזי גבוה מעט ממעברי הצד ומעליו "קומת אור" שבה שתי שורות חלונות. בחלונות אלה קבועות עבודת ויטראז' של גופים גאומטריים וצמחים. מעל צידו המערבי של המעבר המרכזי, מעל דלת הכניסה לאולם, מותקנת גלריה פנימית. תקרת האולם צבועה בגוון כחול שבה משולבים כוכבים מוזהבים, ולרוחבה קורות עץ מוזהבות. מן התקרה תלויות נברשות מוזהבות שבהן משולבות איקונות של קדושים.
משמאל לכניסה, על בימת אבן מוגבהת, ניצב אגן טבילה מאבן, ומעליו איקונין המתאר את טבילת ישו בידי יוחנן המטביל. מעל הכניסה תלוי איקונין גדול ורבוע המתאר את ישו ומרים, אם ישו המולכים, וסביבם ארבעת המבשרים המכוונים אליהם.
באיקונוסטאזיס שלוש שורות של איקונות, ובאופן יוצא דופן, האיקונין השני משמאל לדלת המלכותית, אינו מתאר את אליהו שלו מוקדשת הכנסייה, אלא את גאורגיוס הקדוש בהורגו את הדרקון. מעל הדלת המלכותית מוצבת עבודת עץ המתארת את צליבת ישו. על הקיר שמאחורי המזבח, שתי איקונות המתארות את תרדמת הבתולה (משמאל) ואת מעמד ההשתנות (מימין), ובחלון הטריפורי שמעליהן קבועה יצירת ויטראז', שבה נראים גאורגיוס הקדוש הורג את הדרקון (מימין), ישו עם קומו לתחייה כשהוא אוחז בשמאלו בנס שעליו נראה צלב (במרכז), ואליהו המניף את חרבו מעל אחד מנביאי הבעל (משמאל).
האיקונוסטאזיס, ועל הקיר מאחוריו תיאור מעמד ההשתנות ותרדמת הבתולה
קירונדי

| --- | --- |
 מדינות:  בורונדי
 אזורים:  מרכז אפריקה ומזרח אפריקה
 דוברים:  כ־4,600,000
 כתב:  אלפבית לטיני 
 משפחה:  ניגר-קונגו קונגו-אטלנטית בנו-קונגו בנטואידית דרומית בנטו צפון-מזרחית אגמית רואנדה-רונדי כירונדי
 לאום:  בורונדי
 מוסד:  אין
 קוד שפה:  rn 
 קוד ISO 639-1:  rn 
 קוד ISO 639-2:  run 
 קוד ISO 639-3:  run 
 ראו גם:  שפה • כתב • רשימת שפות
 
קירונדי (נכתב גם רונדי) היא שפת בנטו המדוברת על ידי כ-6 מיליון איש בבורונדי ובחלקים הסמוכים לה בטנזניה, קונגו ואוגנדה. 84% מדוברי השפה הם מבני שבט ההוטו, 15% הם בני שבט הטוטסי והאחוז הנותר הוא משבט הטווה.
קירונדי קרובה מאוד לקיניאוורנדה, השפה העיקרית אצל שכנתה של בורונדי, רואנדה, ולגיהה, השפה המדוברת במערב טנזניה. דוברי קירונדי יכולים להבין קיניאוורנדה, ולהפך.
הגיית השפה וכתיבתה

מספר העיצורים בשפה נע בין 19 ל-26.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | חכי | חכי | בתר־מכתשי | בתר־מכתשי | מכתשי | מכתשי | שפתי (־שִנִּי) | שפתי (־שִנִּי) |
| אפי |  |  | ŋ |  | ɲ |  |  |  | n |  | m |  |
| סותם |  |  | g | k | ɟ |  |  |  | d | t | b | p |
| מחוכך |  |  |  |  |  |  |  | ʧ |  | ʦ |  | p̪f |
| חוכך |  | h |  |  |  |  | ʒ | ʃ | z | s | v | f |
| מקורב |  |  | w |  | j |  |  |  |  |  |  |  |
| מקיש |  |  |  |  |  |  |  |  | ɾ |  |  |  |
| רוטט |  |  |  |  |  |  |  |  | r |  |  |  |
| 0 | 1 | 2 | 3 | 4 |
| --- | --- | --- | --- | --- |
|  | אחורית | אחורית | קדמית | קדמית |
| סגורה | u |  |  | i |
| חצי־סגורה | o |  |  | e |
פתוחה: ‏a
ראבסנטמיהאי

ראבסנטמיהאי (בהונגרית: Rábaszentmihály) הוא כפר במחוז גיור-מושון-שופרון, שבצפון-מערב הונגריה. כמו בכפרים רבים באירופה גם בראבסנטמיהאי אוכלוסיית הכפר נמצאת בירידה. כך, בשנת 1990 היו בכפר 537 תושבים ורק 463 בשנת 2019.
יהודי ראבסנטמיהאי

במוריצהידה חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1880 | 11 | 517 |
| 1910 | 4 |  |
| 1920 | 4 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת טט |
| --- | --- | --- |
| יישובים | טט • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • מוריצהידה • ראבצ'צ'ן • ראבסנטמיהאי • ראבסנטמיקלוש • סרצ'ן |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
רב עוקבא בר חמא

| --- | --- |
 תקופת הפעילות:  דור רביעי לאמוראי בבלי
 השתייכות:  אמורא בבלי 
 רבותיו:  רב נחמן 
 בני דורו:  אביי, רבא, רב הונא בריה דרב יהושע
 
רב (לפעמים נדפס בטעות: מר) עוקבא בר חמא היה אמורא בבלי שחי בדור הרביעי.
בשונה מאחיו הידוע רמי בר חמא, שנפטר בצעירותו לפני שנקרא בשם רב, הרי שהוא שהיה האח הגדול יותר וכבר הגיע לגיל הוראה, נקרא רב עוקבא בר חמא ברוב המקומות בהם מוזכר בש"ס, ולעיתים "מר" עוקבא בר חמא. הייתה לו שותפות יחד עם אחיו רמי בר חמא
אנו מוצאים אותו דן בהלכה עם רב נחמן שהיה רבו ככל הנראה, עם חבריו אביי ורבא, ועם אמורא צעיר יותר - רב הונא בריה דרב יהושע.
רב עוקבא בר חמא היה אחיו של רמי בר חמא, והם נישאו לשתי אחיות - בנותיו של רב חסדא. מסופר כי אמם של רמי בר חמא ומר עוקבא בר חמא העניקה קרקע שהייתה ברשותה לבנה רמי בר חמא, אך לאחר מכן העניקה אותה קרקע עצמה למר עוקבא בר חמא. רמי בר חמא בא לפני רב ששת (שהיה רבו המובהק) וזה פסק שהקרקע שלו מכיוון שהשטר נכתב על שמו לפני השטר השני שנכתב על שמו של מר עוקבא בר חמא. מר עוקבא בר חמא בא לפני רב נחמן וזה פסק בדין שודא דדייני שהקרקע שלו. כאשר בא רב ששת לרב נחמן, שאל אותו רב נחמן: מדוע פסקת כך? ענה לו רב ששת - כי רמי בר חמא היה קודם. שאל אותו רב נחמן: וכי בירושלים אנו יושבים, ששם מקפידים על סדר השעות ונוהגים לכתוב שעות, כדי לגלות דעת שהם מקפידים גם באותו יום על השעות? בבבל אנו, וכאן אין אנשים מקפידים בכתיבת השטר על כתיבת השעות ועיקר דעתם בכתבת השטר היא שהקניין יחול באותו יום, ולכן אין משמעות לשעה בה ניתנה השטר, וממילא אין לרמי בר חמא עדיפות על פני מר עוקבא. שאל אותו רב ששת: ולמה פסק מר כמו שפסק? השיב לו רב נחמן: לפי הבנתי הקרקע צריכה להיות של מר עוקבא בר חמא וכפי הכלל שודא דדייני, לפיו במקום שאין ראיות לאחד מבעלי הדין מסור הדין בידי הדיין כפי החלטתו וסברתו. נענה רב ששת: אם כן יחול הפסק אותו פסקתי מדין שודא? ענה לו רב נחמן: אין ביכולתך לעשות כך מפני שתי סיבות: האחת - לא פסקת את פסקך בתור שודא דייני אלא בתור פסק משפטי ומכיוון שכך לא היה לו תוקף, בנוסף, הכרעתך ב"שודא דדייני" אינה תקפה, מכיוון שזו תקפה רק אם נעשתה על ידי דיין גמור ואתה אינך דיין.
קרל וינסון (CVN-70)

| --- | --- |
סמל נושאת המטוסים "קרל וינסון (CVN-70)")
"קרל וינסון (CVN-70)"
"קרל וינסון (CVN-70)"
 תיאור כללי
 מוטו:  Vis Per Mare (Strength from the Sea)
 סוג אונייה:  נושאת מטוסים
 צי:  צי ארצות הברית
 דגל הצי:  ארצות הברית ארצות הברית
 סדרה:  נושאות המטוסים מסדרת נימיץ
 סדרה קודמת:  נושאות המטוסים מסדרת קיטיהוק
 סדרה עוקבת:  נושאות המטוסים מסדרת ג'רלד פורד
 אוניות בסדרה:  10 (אנייה מספר 3 בסדרה)
 חלק מסדרה:  Carrier Strike Group One 
 ציוני דרך עיקריים
 מספנה:  Newport News Shipbuilding  (אנ') בעיר ניופורט ניוז במדינת וירג'יניה
 הוזמנה:  5 באפריל 1974
 תחילת הבנייה:  11 באוקטובר 1975
 הושקה:  15 במרץ 1980
 תקופת הפעילות:  13 במרץ 1982 – בשירות פעיל (42 שנים)
 מלחמות וקרבות:  "1996 cruise missile strikes on Iraq" (אנ')  מלחמת עיראק  "Operation Southern Watch" (אנ')  "Operation Enduring Freedom" (אנ')
 מידות
 הֶדְחֶק:  101,300 טון
 אורך:  332.8 מטר  317.0 מטר (קו המים)
 רוחב:  76.8 מטר  40.8 מטר (קו מים)
 שוקע:  11.3 מטר (הגבלה מקסימלית 12.5 מטר)
 נתונים טכניים
 מהירות:  30 קשר (56 קמ"ש)
 גודל הצוות:  3,532 מלחים, צוות ים  2,480 צוות אוויר
 מספר נוסעים:  3,200 
 טווח שיוט:  20-25 שנה
 הנעה:  2 כורים גרעינים מסוג "A4W reactor" (אנ') מתוצרת "Westinghouse Electric Company" (אנ')  4 טורבינות קיטור; 260,000 כ"ס  4 צירים להנעת המדחפים (4 × shafts)
 אמצעי לחימה
 חימוש:  2 מערכות משגרים טילי קרקע (סיפון) - אוויר ("RIM-116 Rolling Airframe Missile" (אנ'))  2 מערכות משגרים "RIM-7 Sea Sparrow" (אנ') מסוג: Mk 57 Mod3  3 מערכות פלנקס (מערכת נשק) מסוג "Close-in weapon system" (אנ')
 אמצעי גילוי ול"א:  "AN/SPS-48" (אנ') עבור "3-D air search radar"  "AN/SPS-49" (אנ') עבור "2-D air search radar"  "AN/SPQ-9B" (אנ') עבור target acquisition radar  "AN/SPN-46" (אנ') עבור air traffic control radars  "AN/SPN-43C" עבור air traffic control radar  "AN/SPN-41" עבור landing aid radars  "4 × Mk 91 NSSM guidance systems"  "4 × Mk 95 radars" לוחמה אלקטרונית מערכת ל"א מסוג "AN/SLQ-32 Electronic Warfare Suite" (אנ')  מערכת ל"א אמצעי נגד טורפדו מסוג "AN/SLQ-25 Nixie" (אנ')
 מטוסים:  90 מסוקים ומטוסים
 
קרל וינסון (CVN-70) (באנגלית: USS Carl Vinson (CVN-70)) היא נושאת מטוסים מסדרת נימיץ המשרתת בצי ארצות הברית, ומונעת באנרגיה גרעינית על ידי שני כורים גרעיניים.
נושאת המטוסים קרויה על שמו של קרל וינסון כהוקרה לתרומתו לצי האמריקאי. וינסון היה חבר קונגרס דמוקרטי מטעם מדינת ג'ורג'יה שבארצות הברית. תקופת הכהונה שלו בקונגרס נמשכה יותר מ-50 שנה, מתוכם במשך 29 שנים, כיהן כיו"ר הוועדה לענייני הים של חיל הים והשירותים החמושים.  וינסון היה החסות העיקרית של מה שמכונה "וינסון Acts" ("Two-Ocean Navy Act" (אנ')), שהגיעה לשיאה בחיל הים של שנת 1940, אשר סיפק את המאמץ המסיבי לבניית ספינות במלחמת העולם השנייה.
וינסון אף השתתף בטקס השקתה של הספינה ב-15 במרץ 1980, בהיותו בן 96.
נושאות המטוסים מסדרת נימיץ

אלו הן אוניות המלחמה הגדולות ביותר שנבנו אי פעם, והן מן האוניות הגדולות ביותר שנבנו בכלל. כל אונייה נושאת עליה כוח אווירי גדול ומודרני, והן מהוות את אחד הסממנים לעוצמתה של ארצות הברית כמעצמת על. בצי ארצות הברית ניתן לאוניות אלה הסימול CVN, שמורכב מ-CV שהוא הקוד שמציין נושאת מטוסים ו-N שמציין גרעינית, ומספריהן הסידוריים הם 68 והלאה.
"קרל וינסון (CVN-70)" היא נושאת המטוסים השלישית בסדרה (מתוך עשר), לפי תאריך השקתה.
"קרל וינסון (CVN-70)"

מאוקטובר 2009 מתפקדת "קרל וינסון (CVN-70)" כספינת הדגל של "Carrier Strike Group 1" (אנ').
נמל הבית של ה-"קרל וינסון (CVN-70)" הוא "Naval Air Station North Island" (אנ').
בשנת 2011 גופתו של אוסאמה בן לאדן נקברה בים מסיפון ה-"קרל וינסון (CVN-70)".
"קרל וינסון (CVN-70)" > מלחמות וקרבות

"1996 cruise missile strikes on Iraq" (אנ').
מלחמת עיראק.
"Operation Southern Watch" (אנ').
מבצע חירות מתמשכת (אנ').
"קרל וינסון (CVN-70)" > שיפוצים

אוגוסט 1982 עד דצמבר 1982
אוקטובר 1983 עד ינואר 1984.
ינואר 1986 עד מרץ 1986.
מרץ 1987 עד אוגוסט 1987.
ספטמבר 1990 עד אפריל 1993 - שיפוץ מקיף כולל בניית רציף עלייה נוסף למטוס.
אוקטובר 1994 עד פברואר 1995.
מרץ 1997 עד ספטמבר 1997.
אוקטובר 1999 עד ספטמבר 2000.
מרץ 2002 עד ספטמבר 2002.
נובמבר 2005 עד יולי 2009 - תדלוק ושיפוץ מורכבים.
ספטמבר 2009 עד דצמבר 2009.
יולי 2012 עד פברואר 2013.
יולי 2013 - שדרוג  מכ"ם.
אוגוסט 2015 - אפריל 2016.
תמונות

נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
נושאת המטוסים "קרל וינסון (CVN-70)"
ראו גם

אנרגיה גרעינית
הערות שוליים

↑  "קרל וינסון (CVN-70)" he-il.facebook.com/USSVINSON
↑  "קרל וינסון (CVN-70)" navy.mil/local/cvn70
↑  "קרל וינסון (CVN-70)" - היסטוריה history.navy.mil/research/histories/ship-histories/danfs/c/carl-vinson--cvn-70
↑  "קרל וינסון (CVN-70)" web.archive.org/web
↑  "קרל וינסון (CVN-70)" history.navy.mil/content/dam/nhhc/research/archives/command-operation-reports/ship-command-operation-reports/c/carl-vinson
↑  "קרל וינסון (CVN-70)" news.abs-cbn.com/list/tag/uss-carl-vinson
↑  "קרל וינסון (CVN-70)" ראו (Ship Self-Defense) globalsecurity.org/military/library/budget/fy2010/dot-e/navy/2010ssds
| --- | --- |
בקרת זהויות :  LCCN: n81030785   WorldCat (עם LCCN): n81-030785
קרבונאד פלמנד

| --- | --- |

 
 מאכלים
 סוג:  צלי קדירה 
 מטבח:  המטבח הבלגי, cuisine of Flanders 
 מוצא:  בלגיה 
 מרכיבים עיקריים:  בשר בקר 
 
קרבונד פלמנד (בפלמית: Stoofvlees) הוא מאכל מהמטבח הבלגי הדומה לתבשיל הונגרי בשם פרקלט. בדומה לפרקלט, הוא עשוי מבשר בקר (לעיתים רחוקות יותר בבלגיה גם מבשר סוס).
מאפיינים

התוצאה הסופית לא כל כך חריפה ומפולפלת כמו המנה ההונגרית, אלא קצת יותר מתוקה וחמצמצה. בנוסף למסעדות, ניתן להשיג אותה כארוחות בית קפה, גם במסעדות מזון מהיר, בפאבים בלגיים טיפוסיים, ואפילו בעיירות הגבול ההולנדיות השכנות. הבלגים בדרך כלל אוכלים את המנה עם סלט ותפוחי אדמה אפויים.
מחוץ לבלגיה

בצרפתית, קרבונד עשוי להיות גם מנה של בשר סוס בגריל וגם תבשילי בקר מסוימים המבושלים עם יין אדום כמו ביף בורגיניון במזרח צרפת. באנגליה, השם קרבונד הוא בדרך כלל המאכל הבלגי. המונח כתבשיל פלמי, בהיותו מונח כללי, משמש לעיתים להתייחסות גם למאכלים פלמיים אחרים כגון waterzooi או hochepot. בהולנדית, האחרון נקרא hutsepot.
הכנה > מרכיבי המנה

ראש בצל, בשר בקר, בקבוק בירה חומה, חרדל, שום, כפית סוכר חום, עלה דפנה, ענף טימין מלח, פלפל, חמאה או שמן.
הכנה > הכנת המנה

חותכים את הבצל לחתיכות קטנות ולאחר מכן מאדים בשומן. כשמוכן, מוסיפים בשר בקר חתוך לקוביות או לפרוסות קטנות, מלח ופלפל. מטגנים את הבשר עד שהופך לבן ואז מוסיפים מעט סוכר החום ומשאירים עד שהבשר מקבל צבע. בשלב זה, מכסים בבירה ומוסיפים את עלי הדפנה, הטימין והחרדל. לאחר מכן מבשלים תחת במכסה סגור עד שהבשר רך. אז נותנים לו לרתוח ללא מכסה עד שהרוטב סמיך מספיק.
הערות שוליים

↑  "Flamand Carbonade, avagy pörkölt belga módra".
מרכיבי הקרבונד פלמנד לפני הבישול
קוסינוס

גרף הפונקציה קוסינוס
קוסינוס (מסומן ב- \cos ) היא פונקציה טריגונומטרית בסיסית, המתאימה לכל זווית מספר ממשי בין (1-) ל-1. הרחבות שונות של הפונקציה משמשות במגוון תחומים, כגון: הגדרות שונות באנליזה (ובפרט באנליזה מרוכבת). הפונקציה שימושית מאוד בפיזיקה, בהנדסת חשמל ובתחומי מדע והנדסה אחרים.
הגדרות > הגדרה בסיסית

בהגדרתה הבסיסית ביותר, פונקציית הקוסינוס מציינת את היחס בין הניצב שליד הזווית ליתר במשולש ישר-זווית, כפונקציה של הזווית שליד הניצב הזה. הגדרה זאת מתייחסת רק לזווית בתחום שבין 0 ל-90 מעלות או  {\frac {\pi }{2}} רדיאנים. משולשים עם זוויות זהות דומים ויחס הצלעות בהם תמיד זהה. לכן הקוסינוס של זווית מוגדר היטב.
הגדרות > הרחבה

במעגל היחידה ניתן להסתכל על רדיוס הנמתח מהמרכז לנקודה (x,y) כיתר של משולש ישר-זווית שניצביו ניצבים לצירים. מכיוון שאורך היתר הוא 1 נקבל שקוסינוס הזווית שבין ציר ה-x לרדיוס הוא בדיוק אורך ניצב המשולש המקביל לציר ה-x, כלומר שיעור ה-x של הנקודה (x,y).
עובדה זו מאפשרת להגדיר את פונקציית הקוסינוס לכל מספר ממשי: הקוסינוס של מספר  \ \theta  הוא שיעור ה-x של הנקודה על מעגל היחידה שהזווית בין הרדיוס הנמתח אליה לציר ה-x הוא  \ \theta  (ברדיאנים).
הגדרות > טור טיילור

כאשר הזווית נתונה ברדיאנים, ניתן להגדיר את פונקציית הקוסינוס באמצעות טור טיילור:
ניתן גם להסיק את הטור מתוך ההגדרה הקודמת של קוסינוס על ידי גזירה חוזרת של הפונקציה. מהטור נובע קירוב קוסינוס לזוויות קטנות:  \cos x\approx 1-{\frac {x^{2}}{2}}\approx 1, מכיוון שכאשר x קטן החזקה הרביעית שלו (לפעמים אפילו השנייה) וחזקות גבוהות יותר זניחות.
הגדרה זאת מאפשרת להגדיר את פונקציית הקוסינוס גם למספרים מרוכבים. באמצעות נוסחת אוילר אפשר לקבל הגדרות נוספות לקוסינוס:
תכונות

פונקציית הקוסינוס היא זוגית, משום שמתקיים  \cos \ (-x)=\cos \ (x).
פונקציית הקוסינוס היא מחזורית בעלת מחזור של  \ 2\pi . זאת משום שסיבוב של  \ 2\pi  מחזיר אותך לנקודת המוצא.
פונקציית הקוסינוס רציפה, גזירה ואינטגרבילית לכל  \ x. לפונקציה אינסוף נקודות קיצון מהצורה  \ x=\ 2\pi k (מקסימום) ו- \ x=\pi +\ 2\pi k (מינימום), כאשר  \ k מספר שלם. הערך במקסימום הוא 1 ובמינימום -1.
לפונקציה אינסוף שורשים מהצורה  \ x={\frac {\pi }{2}}+\pi k, כאשר  \ k מספר שלם.
התמונה של הפונקציה היא  \ [-1,1].
נגזרת

הנגזרת של פונקציית הקוסינוס, כאשר  x מבוטא ברדיאנים, היא מינוס פונקציית הסינוס:
זאת כיוון שהנגזרת של פונקציית הסינוס היא קוסינוס (ראו הוכחה כאן) ובעזרת כלל השרשרת מקבלים:
{d \over dx}\cos x={d \over dx}\sin({\frac {\pi }{2}}-x)=-\cos({\frac {\pi }{2}}-x)=-\sin x.
מכאן נובעת דרך נוספת להגדיר את פונקציית הקוסינוס בעזרת משוואה דיפרנציאלית:
פונקציית הקוסינוס היא פתרון המשוואה  \ f''(x)=-f(x) כאשר  \ f(0)=1 ו- \ f'(0)=0.
הפונקציה הקדומה של הקוסינוס היא סינוס:  \int \cos x\,dx=\sin x+C
ערכים

להלן טבלת ערכים שהפונקציה מקבלת עבור זוויות נפוצות:
| x (זווית) | x (זווית) | x (זווית) | cos x | cos x |
| --- | --- | --- | --- | --- |
| מעלות | רדיאנים | גראדים | במדויק | קירוב עשרוני |
| 0° | 0 | 0g | 1 | 1 |
| 15° |  {\frac {\pi }{12}} | 162/3g |  {\frac {{\sqrt {6}}+{\sqrt {2}}}{4}} | 0.965925826289068 |
| 30° |  {\frac {\pi }{6}} | 331/3g |  {\frac {\sqrt {3}}{2}} | 0.866025403784439 |
| 45° |  {\frac {\pi }{4}} | 50g |  {\sqrt {\frac {1}{2}}} | 0.707106781186548 |
| 60° |  {\frac {\pi }{3}} | 662/3g |  {\frac {1}{2}} | 0.5 |
| 75° |  {\frac {5\cdot \pi }{12}} | 831/3g |  {\frac {{\sqrt {6}}-{\sqrt {2}}}{4}} | 0.258819045102521 |
| 90° |  {\frac {\pi }{2}} | 100g | 0 | 0 |
זהויות

פונקציית הקוסינוס מקיימת:  \ \cos(-\theta )=\cos \theta  וכן  \ \cos(\pi -\theta )=-\cos \theta
בעזרת פונקציית הקוסינוס אפשר לבטא את חמש הפונקציות הבסיסיות האחרות (השורשים יכולים להיות חיוביים ושליליים):  \sin \theta ={\sqrt {1-\cos ^{2}\theta }} ‏,  \tan \theta ={\frac {\sqrt {1-\cos ^{2}\theta }}{\cos \theta }} ‏,  \cot \theta ={\cos \theta  \over {\sqrt {1-\cos ^{2}\theta }}} ‏,  \csc \theta ={1 \over {\sqrt {1-\cos ^{2}\theta }}} ‏,  \sec \theta ={1 \over \cos \theta }
סכום זוויות:  \cos(\theta \pm \varphi )=\cos \theta \cos \varphi \mp \sin \theta \sin \varphi
זווית כפולה:  \ \cos 2\theta =\cos ^{2}\theta -\sin ^{2}\theta  ‏,  \ \cos 3\theta =4\cos ^{3}\theta -3\cos \theta  ובאופן כללי  \cos n\theta =\sum _{k=0}^{n}{\binom {n}{k}}\cos ^{k}\theta \,\sin ^{n-k}\theta \,\cos \left({\frac {1}{2}}(n-k)\pi \right)
חצי זווית:  \cos {\tfrac {\theta }{2}}=\pm \,{\sqrt {\frac {1+\cos \theta }{2}}}
סכום קוסינוסים:  \cos \theta -\cos \varphi =-2\sin \left({\theta +\varphi  \over 2}\right)\sin \left({\theta -\varphi  \over 2}\right) ‏,  \cos \theta +\cos \varphi =2\cos \left({\frac {\theta +\varphi }{2}}\right)\cos \left({\frac {\theta -\varphi }{2}}\right)
הפונקציה ההפוכה

הפונקציה ההפוכה לפונקציית הקוסינוס נקראת ארכקוסינוס ומסומנת  \ \arccos  או  \ \cos ^{-1}. הפונקציה מוגדרת לערכים שבקטע
 \ [-1,1], וכיוון שפונקציית הקוסינוס אינה חד-חד-ערכית, ניתן להחליט איזה טווח ערכים היא תקבל. נהוג להגדיר אותה לטווח הערכים  \ [0,\pi ]. הנגזרת שלה היא  {d \over dx}\arccos x=-{1 \over {\sqrt {1-x^{2}}}}.
משפט הקוסינוסים

משפט הקוסינוסים הוא הכללה של משפט פיתגורס, והוא קובע את הקשר בין צלעות המשולש ואחת מזוויותיו, תוך שימוש בפונקציית הקוסינוס. המשפט הוא:
כאשר a, b, c הן צלעות המשולש ו-  \ \gamma  נמצאת מול הצלע c.
כאשר זווית c ישרה,  \ \cos \gamma =0 ומתקבל משפט פיתגורס.
הערות שוליים

↑  גדי אלכסנדרוביץ', נעים להכיר – סינוס וקוסינוס (גרסת המשוואה הדיפרנציאלית), באתר "לא מדויק", 31 במרץ 2010
| טריגונומטריה |
| --- | --- | --- |
| משפטים בטריגונומטריה | זהויות טריגונומטריות • משפט הסינוסים • משפט הקוסינוסים • משפט הטנגנסים • משפט לז'נדר על משולשים כדוריים • הגבול של sin(x)/x |  |
| פונקציות טריגונומטריות | טנגנס • סינוס • קוסינוס • פונקציות טריגונומטריות הפוכות |  |
במשולש זה, קוסינוס הזווית A שווה  {\frac {b}{c}}
ערכי הפונקציה לזוויות שונות על מעגל היחידה
גרף הפונקציה ארכקוסינוס
קתדרלת איסהאב

| --- | --- |

 מידע כללי
 סוג:  כנסייה 
 מיקום:  טרומסה 
 מדינה:  נורווגיה 
 הקמה ובנייה
 תקופת הבנייה:  ?–1965
 תאריך פתיחה רשמי:  1965 
 חומרי בנייה:  בטון 
 אדריכל:  יאן איניה הוביג 
 סגנון אדריכלי:  אדריכלות מודרנית 
 מידות
 גובה מעל פני הים:  7 מ' 
 קואורדינטות:  69°38′53″N 18°59′15″E﻿ / ﻿69.64807°N 18.9874°E﻿ / 69.64807; 18.9874
 ishavskatedralen.no
  (למפת טרומס מוגדלת) טרומסהקתדרלת איסהאב(למפת טרומס רגילה) טרומסהקתדרלת איסהאב
 
הר הויה בטרומסה
חזיתה המערבית של הכנסייה ליד גשר טרומסה
החזית המזרחית ומבט לעבר גשר טרומסה ומרכז העיר
חלל הכנסייה ומבט לעבר חלון הזכוכית המזרחי שמאחורי המזבח. בין לוחות הבטון שבקירות הכנסייה, נראים הרווחים דרכם חודר אור אל המבנה
קתדרלת איסהאב (בנורווגית: Ishavskatedralen; מוכרת גם כ-"קתדרלת הים הארקטי" או "הקתדרלה הארקטית") הוא שמה המקובל של כנסייה ידועה, הניצבת ברובע טרומסדאלן (Tromsdalen) בעיר טרומסה (Tromsø) שבצפון נורווגיה, ואשר שמה הרשמי הוא כנסיית טרומסדאלן (Tromsdalen Kirke).
היסטוריה

התוכניות לבניית הכנסייה החלו בשנת 1957, והצעתו של האדריכל יאן איניה הוביד (Jan Inge Hovig), שעשה שימוש בעיקר בבטון מזוין נבחרה. ב-1960 התוכניות עובדו ושונו, וב-1962 התקבלה החלטה סופית באשר לתוכנית הכנסייה. עבודות ההקמה החלו ב-1964, והכנסייה הוקדשה ביום 19 בספטמבר 1965.
המבנה

צורתו הכללית של המבנה היא כשל אוהל תלול למדי שגובהו ורוחבו קטנים יותר במרכזו, דבר היוצר דימוי של מעין אוכף. תכנון המבנה הושפע מצורתו של הר הויה בטרומסה (Håja i Tromsø) שמצטיין בשתי פסגות בגבהים משתנים שביניהן אוכף. 11 משטחי בטון מצופה אלומיניום ואמייל מכסים את המבנה מחזיתו הקדמית ועד לאחורית, ולפי אחת הסברות, אלה מייצגים את 11 השליחים שנותרו לאחר בגידתו של יהודה איש קריות. משטחים אלה מגיעים עד לקרקע, וביניהם רווחים שבהם נקבעה זכוכית להחדרת אור אל חלל המבנה. בקצה המזרחי של הכנסייה קבוע חלון זכוכית צבועה ענקי המשתרע על שטח של 140 מ"ר. החלון משנת 1972, מעשה ידיו של האמן הנורווגי ויקטור ספארה (Victor Sparre), מתאר שלוש קרני אור הזורחות מידו של האל האב שבראש היצירה - המרכזית על דמותו של ישו, ושתי האחרות על דמויות גבר ואישה קטנות יותר הניצבות משני צדדיו. החזית הראשית הפונה מערבה עשויה גם היא מזכוכית, ובצידה החיצוני, לפני החלון הקבוע בה, ניצב צלב בטון לבן המתנשא לכל גובהה של החזית, המגיעה לגובה של 35 מטרים. מאחורי הצלב תולים פעמוני הכנסייה.
שטחה של הכנסייה הוא 900 מ"ר ובו 730 מקומות ישיבה. קומת המרתף גדולה מעט יותר ומשתרעת על פני שטח של 1,020 מ"ר. פנים הכנסייה מרוהט בפשטות. קירותיה לבנים, ולמעט ספסלי הישיבה, שולחן הדרשה והמזבח, תלויות בה רק נברשות תאורה. בשנת 2005, לרגל יובל הארבעים לכנסייה, הותקן בה עוגב חדש, ובו שלוש מערכות קלידים ופדלים ו-42 סטופים. בעוגב קבועים 2,940 חלילים - הארוך שבהם הוא באורך 9.6 מטר, ואורכו של הקצר ביותר הוא חצי סנטימטר בלבד.
סימליות

בשל צורתו הייחודית של מבנה הכנסייה, הוא הפך, יחד עם גשר טרומסה הסמוך לו, המקשר בין רובע טרומסלאדן, אל האי שעליו שוכן מרכזה של העיר, לאחד מסמליה המוכרים ביותר של העיר. השימוש בבטון לבן וחלק הוליד את הדמיון לקרחון ואת הדימויים הארקטיים. שילוב הבטון והזכוכית במבנה שניצב סמוך לקו המים, העניק לו את הכינוי "בית האופרה של נורווגיה", בניסיון לבסס דמיון בין הכנסייה לבית האופרה של סידני. כינויים אחרים הם "בית הספינה" שכן המבנה נראה כספינה הפוכה, או האוהל.
הערות שוליים

↑  ספארה תכנן גם את החלונות בכנסיית עמנואל במושבה האמריקאית-גרמנית ביפו
| --- | --- |
בקרת זהויות :  BIBSYS: 5066676  KulturNav: 15349d51-a90a-4f7c-b74f-ef274bdd7aac  VIAF: 1285149296267080670007   WorldCat (עם VIAF): 1285149296267080670007 
קטע מהעוגב. מאחוריו החלון שבחזית המערבית, ובמרכזו נראית אחת מזרועות הצלב